एकता हुन नदिन विभिन्न षड्यन्त्रहरू भई रहेका छन् भन्ने कुरा जग जाहेर नै छ । तर त्यति भनेर कसैले एकताबाट उम्किन पाउने छैनन् । मार्क्सवादी दर्शन द्वन्दात्मक तथा ऐतिहासिक भौतिकवादले कुनै पनि वस्तुको विकास वा विनाशको प्रमुख कारण वस्तु भित्र निहित हुन्छ भने जस्तै प्रतिकृयावादीहरुका षड्यन्त्रमा फस्ने वा बच्ने पार्टी र नेतृत्वको नियत चेतना र क्षमतामा भर पर्ने कुरा हो । त्यसैले एकतालाई केन्द्र विन्दुमा राखेर सोच्न सुरु गर्ने हो भने एकता सहजै गर्न सकिन्छ । स्वार्थलाई केन्द्रमा राखेर एकता गर्ने प्रयास हो भने सम्भव छैन । विचार सिद्धान्त र नेतृत्वबारे हठवादी मानसिकता भन्दा पनि वैज्ञानिक अवधारणाको विकास गरेर एकता गर्नु पर्दछ । मार्क्सवादका आधारभूत सर्तमाथि टेक्दै आजको आवश्यकता अनुसारको सिद्धान्तको विकास गर्न जरुरी छ ।
